GENCO พุ่งเกือบ 9% ลุ้นผลงาน Q3/59 โตเด่น-กำไรทั้งปีทุบสถิติใหม่
GENCO พุ่งเกือบ 9% ลุ้นผลงาน Q3/59 โตเด่น-กำไรทั้งปีทุบสถิติใหม่ ล่าสุด ณ เวลา 11.56 น. ราคาอยู่ที่ 1.79 บาท บวก 0.14 บาท หรือ 8.48% สูงสุดที่ 1.83 บาท ต่ำสุดที่ 1.68 บาท มูลค่าซื้อขายที่ 339.48 ล้านบาท 
29 ส.ค. 2559

ผู้สื่อข่าวรายงานว่า ราคาหุ้นบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO ณ เวลา 11.56น. ราคาอยู่ที่ 1.79บาท บวก 0.14 บาท หรือ 8.48% สูงสุดที่ 1.83 บาท ต่ำสุดที่ 1.68 บาท มูลค่าซื้อขายที่ 339.48 ล้านบาท ขณะที่ดัชนีตลาดหุ้นไทยโดยรวมลบ 0.25%
 
โดยราคาหุ้นปรับตัวขึ้นหลังจากมีการคาดการณ์ว่าผลการดำเนินงานในไตรมาส 3/59 จะเติบโตอย่างโดเด่น
ผศ.พิเศษ รณชัย ตันตระกูล กรรมการผู้จัดการ บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO เปิดเผยว่า แนวโน้มผลประกอบการไตรมาส 3/2559 จะเติบโตโดดเด่น  เนื่องจากธุรกิจบำบัดกากของเสียอุตสาหกรรมเติบโตได้ดี รวมถึงบริษัทได้วางกลยุทธ์รักษาฐานลูกค้าเดิมที่มีมากกว่า 1,000 โรงงาน รวมถึงเพิ่มฐานลูกค้าเอกชนรายใหม่ๆ เจาะกลุ่มลูกค้าภาครัฐบาล และรัฐวิสาหกิจมากขึ้น ซึ่งปัจจัยเหล่านี้จะทำให้บริษัทมีฐานรายได้ที่กว้างขึ้น
ส่วนธุรกิจอสังหาเริ่มมีการทยอยรับรู้รายได้จากการโอนเข้ามามากขึ้น โดยปัจจุบันบริษัทมีโครงการอสังหา ภายใต้ บริษัท เอเซียพัฒนา แลนด์ จำกัด หรือ AP ซึ่งเป็นบริษัทย่อย จำนวน 3 โครงการ สำหรับโครงการอสังหา ภายใต้ GENCO จำนวน 3 โครงการเช่นกัน ส่วนปี 2559 คาดกำไรสุทธิจะเติบโตสูงทำสถิติครั้งใหม่ จากการรับรู้รายได้ทุกภาคส่วนมากขึ้น เมื่อเทียบกับปี 2558 ที่มีกำไรสุทธิเพียง 6.72 แสนบาท รายได้รวมที่ 365.66 ล้านบาท